ai4bharat/Pralekha huggingface dataset:
শিল্পওবাণিজ্যমন্ত্রক
জম্মু-কাশ্মীরে বিনিয়োগ ও ব্যবসা বিকাশের জন্য এক নতুন ভোর : শ্রী অমিত শাহ
নতুন দিল্লি, ৩১ অগাস্ট, ২০২১
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ বলেছেন, জম্মু-কাশ্মীরে বিনিয়োগ ও ব্যবসায়িক উন্নয়নের জন্য এক নতুন ভোরের সূচনা হয়েছে । জম্মু-কাশ্মীরে শিল্প উন্নয়নের জন্য নতুন কেন্দ্রীয় প্রকল্পের আওতায় এক অনলাইন পোর্টালের সূচনায় একথা জানিয়েছেন তিনি । শ্রী অমিত শাহ বলেছেন, জম্মু-কাশ্মীরে আগামী দিনে ৫০ হাজার কোটি টাকারও বেশি বিনিয়োগ হবে বলে আশা করা যাচ্ছে।
অনুষ্ঠানে কেন্দ্রীয় বাণিজ্য ও শিল্প, খাদ্য ও গণবন্টন এবং বস্ত্র মন্ত্রী শ্রী পীযূষ গোয়েল বলেছেন, কেন্দ্রীয় প্রকল্পে অনলাইন পোর্টাল চালু করা এক ঐতিহাসিক সিদ্ধান্ত । এতে সর্বত্র স্বচ্ছতা বজায় থাকবে ।
জম্মু-কাশ্মীরের উপরাজ্যপাল শ্রী মনোজ সিনহা, বিজ্ঞান ও প্রযুক্তি এবং ভূবিজ্ঞান মন্ত্রকের স্বাধীন দায়িত্বপ্রাপ্ত প্রতিমন্ত্রী ডাঃ জিতেন্দ্র সিং, স্বরাষ্ট্র প্রতিমন্ত্রী শ্রী নিত্যানন্দ রাই, বাণিজ্য ও শিল্প প্রতিমন্ত্রী শ্রী সোম প্রকাশ সহ অন্যান্য বিশিষ্ট ব্যক্তিবর্গ উপস্থিত ছিলেন ।
এই অনলাইন পোর্টালটি স্বচ্ছতার লক্ষ্যে এবং ব্যবসায়িক প্রক্রিয়াকে সহজ করে তুলতে কার্যকর করা হয়েছে । এই প্রকল্পের মূল লক্ষ্যই হল নতুন বিনিয়োগকে আকৃষ্ঠ করা এবং বর্তমান ব্যবস্থাপনায় কর্মসংস্থান সৃষ্টি, দক্ষতা উন্নয়ন এবং শিল্প ও পরিষেবা ক্ষেত্রে জোর দেওয়া । এতে জম্মু-কাশ্মীরের বিকাশ সম্ভবপর হবে । আশা করা যাচ্ছে যে, এই উদ্যোগ গ্রহণের ফলে জম্মু-কাশ্মীর কেন্দ্রশাসিত অঞ্চলে প্রায় ১২-শো শিল্প সংস্থা প্রতিষ্ঠিত হবে এবং অতিরিক্ত ১২ হাজার কোটি টাকার বিনিয়োগ ঘটবে । কৃষি, উদ্যান পালন, রেশম চাষ, পশুপালন ইত্যাদি ক্ষেত্রে প্রাথমিক ভাবে কর্মসংস্থানের সুযোগ সৃষ্টি হবে বলে আশা করা যাচ্ছে । উল্লেখ্য কেন্দ্রীয় সরকারের আওতাধীন অভ্যন্তরীণ বাণিজ্য ও শিল্প ক্ষেত্রে উৎসাহ দানের জন্য সংশ্লিষ্ট দফতর চলতি বছরের ১৯-শে ফেব্রুয়ারী জম্মু-কাশ্মীরের শিল্প উন্নয়নের জন্য কেন্দ্রীয় প্রকল্পের কথা ঘোষণা করেছেন । পাশাপাশি ব্যবসায়িক প্রক্রিয়াকে সহজ করে তুলতে একাধিক উদ্যোগও নেওয়া হয়েছে । এতে অতীতের তুলনায় আগামীদিনে জম্মু-কাশ্মীরে নিয়োগ বৃদ্ধি পাবে ।
CG/SS/RAB
(Visitor Counter : 119
কর্মী, জন-অভিযোগএবংপেনশনমন্ত্রক
অর্থ দপ্তরের সচিব শ্রী অতনু চক্রবর্তী ব্যয় সংক্রান্ত দপ্তরের অতিরিক্ত দায়িত্ব পেয়েছেন
নয়াদিল্লি, ৩০ অক্টোবর, ২০১৯
অর্থ দপ্তরের সচিব শ্রী অতনু চক্রবর্তী ব্যয় সংক্রান্ত দপ্তরের সচিবের অতিরিক্ত দায়িত্ব দেওয়া হয়েছে। কর্মীবর্গ, গণ-অভিযোগ এবং পেনশন দপ্তরের পক্ষ থেকে বুধবার তাঁর নিয়োগে অনুমোদন দেওয়া হয়েছে। ১৯৮৫ ব্যাচের গুজরাট ক্যাডারের এই আইএএস আধিকারিক পরবর্তী বিজ্ঞপ্তি প্রকাশিত না হওয়া পর্যন্ত এই দায়িত্ব সামলাবেন।
CG/SS/NS
(Visitor Counter : 73
প্রধানমন্ত্রীরদপ্তর
প্রধানমন্ত্রী বলেছেন, সরকারের মানবসম্পদ ব্যবস্থাপনায় "মিশন কর্মযোগী" ক্রমাগত উন্নতিতে সাহায্য করবে
তিনি বলেছেন, আইজিওটি প্ল্যাটফরমে মানবসম্পদ ব্যবস্থাপনা এবং ক্রমাগত শিক্ষণ সম্ভব হবে
নতুন দিল্লী, ২রা সেপ্টেম্বর, ২০২০
প্রধানমন্ত্রী নরেন্দ্র মোদী বলেছেন, মিশন কর্মযোগী প্রকল্পটি সরকারি কর্মী ও আধিকারিক বিশেষ করে যারা সিভিল সার্ভিসের সঙ্গে যুক্ত, তাদের কাজের ক্ষেত্রে দক্ষতা আরও বাড়ানোর সুযোগ এনে দেবে। আজ একাধিক ট্যুইট বার্তায় তিনি একথা বলেন।
প্রধানমন্ত্রী তাঁর ট্যুইটে বলেন, ইন্ট্রিগ্রেটেড গভর্নমেন্ট অনলাইন ট্রেনিংএর মাধ্যমে মানবসম্পদ ব্যবস্থাপনা এবং ক্রমাগত শিক্ষাগ্রহণ সম্ভব হবে। প্রধানমন্ত্রী আরও বলেন, "মিশন কর্মযোগী"র লক্ষ্য হলো সিভিল সার্ভেন্টদের ভবিষ্যতে এমন ভাবে গড়ে তোলা যাতে তারা স্বচ্ছতার সঙ্গে এবং প্রযুক্তির মাধ্যমে আরও সৃজনশীল,গঠনমূলক এবং উদ্ভাবনমূলক কাজ করতে পারে।
(CG/PPM
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য সচিব কোভিড-১৯ এ ব্যাপক সংক্রামিত ১১টি পুর এলাকার আধিকারিকদের সঙ্গে মতবিনিময় করলেন
সুস্থতার হার বেড়ে ৪১.৩৯ শতাংশ
নয়াদিল্লি, ২৩ মে, ২০২০
কেন্দ্রীয় স্বাস্থ্য সচিব শ্রীমতী প্রীতি সুদান আজ ভিডিও কনফারেন্সের মাধ্যমে কোভিড-১৯ এ ব্যাপক সংক্রামিত ১১টি পুর এলাকার স্বাস্থ্য সচিব, নগরোন্নয়ন সচিব, পুর কমিশনার ও জাতীয় স্বাস্থ্য মিশনের নির্দেশক সহ অন্যান্য আধিকারিকদের সঙ্গে কথা বলেন। এই বৈঠকে মন্ত্রকের অফিসার অন স্পেশাল ডিউটি শ্রী রাজেশ ভূষণ উপস্থিত ছিলেন। যে ১১টি পুর এলাকার পরিস্থিতি খতিয়ে দেখা হয়, সেগুলির মধ্যে পশ্চিমবঙ্গ সহ মহারাষ্ট্র, তামিলনাডু, গুজরাট, দিল্লি ও রাজস্থান রয়েছে। উল্লেখ করা যেতে পারে, দেশে করোনায় মোট আক্রান্তের ৭০ শতাংশই এই রাজ্যগুলির পুর এলাকার।
বৈঠকে নিশ্চিতভাবে করোনায় আক্রান্তের সংখ্যা, মৃত্যু হার, আক্রান্তের সংখ্যা দ্বিগুণ হওয়ার সময়, প্রতি ১০ লক্ষে নমুনা পরীক্ষার হার প্রভৃতি বিষয়ে বিবরণ পেশ করা হয়। বৈঠকে জানানো হয়, যে সমস্ত পুর নিগমগুলিতে কম সময়ের মধ্যে আক্রান্তের সংখ্যা দ্বিগুণ হচ্ছে এবং মৃত্যু হার ক্রমশ বাড়ছে, সেখানেই বড় চ্যালেঞ্জ নিহিত রয়েছে। পুর প্রতিনিধিরা বৈঠকে সংক্রামিত তথা বাফার জোনগুলির মানচিত্র নির্মাণ, বাড়ি বাড়ি গিয়ে নজরদারি, নিশ্চিতভাবে করোনায় আক্রান্তদের চিকিৎসা পরিষেবার আওতায় নিয়ে আসা, সামাজিক দূরত্ব বজায় রাখা, বারবার হাত পরিষ্কার রাখার মতো বিষয়ে যে সমস্ত পদক্ষেপ গ্রহণ করা হয়েছে, সে ব্যাপারে বিশদে জানান। শহরাঞ্চলের বস্তি এলাকাগুলিতে এবং জনঘনত্বপূর্ণ অঞ্চলগুলিতে কোভিড-১৯ মোকাবিলায় গৃহীত পদক্ষেপগুলি সম্পর্কেও বৈঠকে জানানো হয়।
বৈঠকে আরও জানানো হয়, সংশ্লিষ্ট রাজ্যগুলির পক্ষ থেকে দিবারাত্রি ২৪x৭ কন্ট্রোল রুম চালু করা হয়েছে এবং চিকিৎসক ও বিশেষজ্ঞদের নিয়ে কোভিড-১৯ সংক্রমণ প্রতিরোধ সংক্রান্ত প্যানেল তৈরি করা হয়েছে। আগামী দু’মাস স্বাস্থ্য পরিকাঠামো ব্যবস্থার মানোন্নয়নে গুরুত্ব দিয়ে বলা হয়েছে, অক্সিজেন সহ আইসোলেশন বেড, ভেন্টিলেটর এবং আইসিইউ বেডের সংখ্যা বাড়ানো প্রয়োজন। কোভিড-১৯ এ আক্রান্ত রোগী ও তাঁর পরিবারের ওপর সামাজিক কলঙ্ক দূর করার জন্য স্থানীয় ভাষায় সচেতনতা প্রচারের ওপর গুরুত্ব দেওয়া হয়েছে। এই কাজে কম্যুনিটি লিডার, যুব সম্প্রদায়, স্বেচ্ছাসেবী সংগঠন এবং স্বনির্ভর গোষ্ঠীগুলিকে কাজে লাগানোর কথা বলা হয়েছে। পুর প্রতিনিধিরা আরও জানান, শীঘ্রই অনলাইন পোর্টাল চালু করা হবে, যার সাহায্যে আইসোলেশন বেড, আইসিইউ বেড প্রভৃতি সম্পর্কে তথ্য জনসমক্ষে তুলে ধরা হবে।
দেশে এখনও পর্যন্ত ৫১ হাজার ৭৮৩ জন করোনা আক্রান্ত রোগী সুস্থ হয়ে উঠেছেন। গত ২৪ ঘন্টায় ৩ হাজার ২৫০ জন রোগী সুস্থ হয়েছেন বলে জানা গেছে। এর ফলে, সুস্থতার হার বেড়ে ৪১.৩৯ শতাংশ। দেশে করোনায় আক্রান্তের সংখ্যা বেড়ে হয়েছে ১ লক্ষ ২৫ হাজার ১০১। গতকাল থেকে আরও ৬ হাজার ৬৫৪ জন নিশ্চিতভাবে করোনায় আক্রান্ত হয়েছেন।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
CG/BD/SB
(Visitor Counter : 157
অসামরিকবিমানপরিবহণমন্ত্রক
কলকাতা বিমানবন্দরের উপদেষ্টা কমিটির বৈঠক
কলকাতা, ১৭ অক্টোবর, ২০১৯
বুধবার কলকাতা বিমানবন্দরের উপদেষ্টা কমিটির বৈঠক অনুষ্ঠিত হয়। বৈঠকে বিমানবন্দরে যাত্রী স্বাচ্ছন্দ্য ব্যবস্থার মানোন্নয়নের পাশাপাশি, বিমান পরিষেবার সংখ্যা বৃদ্ধি পাওয়ায় সন্তোষ প্রকাশ করা হয়। বিমানবন্দর উন্নয়ন পরিকল্পনার রূপায়ণে রাজ্য সরকারের পক্ষ থেকে সবরকম সহায়তার আশ্বাস দেওয়া হয়েছে বলে বৈঠকে জানানো হয়। এছাড়া, কলকাতা বিমানবন্দর দক্ষিণ-পূর্ব এবং পূর্ব এশিয়ার দূরবর্তী গন্তব্যগুলির সঙ্গে যোগাযোগ স্থাপনের ক্ষেত্রে গুরুত্বপূর্ণ কেন্দ্র হয়ে উঠছে। ভিআইপি – যশোর রোডে প্রস্তাবিত উড়ালপুল তৈরির জন্য জমি সংক্রান্ত বিষয়ে বিমানবন্দর কর্তৃপক্ষকে রাজ্য পূর্ত দপ্তরের সঙ্গে যত দ্রুত সম্ভব বৈঠকে বাসার জন্য কমিটি পরামর্শ দেয়।
বৈঠকে কলকাতা বিমানবন্দরের নির্দেশক শ্রী কৌশিক ভট্টাচার্য ছাড়াও কমিটির অন্যান্য সদস্যরা উপস্থিত ছিলেন।
CG/BD/SB
(Visitor Counter : 14
স্বাস্থ্যওপরিবারকল্যাণমন্ত্রক
কোভিড-১৯ বিষয়ে সর্বশেষ তথ্য
নতুন দিল্লি, ২২ এপ্রিল, ২০২২
দেশব্যাপী টিকাকরণ অভিযানের আওতায় এপর্যন্ত ১৮৭ কোটি ২৬ লক্ষের বেশি টিকার ডোজ দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১৪ হাজার ২৪১
মোট করোনা রোগীর ০.০৩ শতাংশ উপসর্গযুক্ত
করোনা থেকে সুস্থতার হার ৯৮.৭৫ শতাংশ
গত ২৪ ঘণ্টায় করোনা থেকে সুস্থ হয়েছেন ১ হাজার ৫৮৯ জন। এই নিয়ে মোট করোনামুক্ত মানুষের সংখ্যা হল ৪ কোটি ২৫ লক্ষ ১৬ হাজার ৬৮
গত ২৪ ঘণ্টায় করোনা আক্রান্ত হয়েছেন ২ হাজার ৪৫১ জন
দৈনিক সংক্রমণের হার ০.৫৫ শতাংশ
সাপ্তাহিক সংক্রমণের হার ০.৪৭ শতাংশ
২৪ ঘণ্টায় ৪ লক্ষ ৪৮ হাজার ৯৩৯টি নমুনা পরীক্ষা করা হয়েছে। এই নিয়ে এপর্যন্ত মোট ৮৩ কোটি ৩৮ লক্ষ নমুনা পরীক্ষা করা হয়েছে
CG/SS/SKD/
(Visitor Counter : 82
স্বাস্থ্যওপরিবারকল্যাণমন্ত্রক
কেন্দ্র মহারাষ্ট্রে উচ্চস্তরীয় দল পাঠাল জিকা মোকাবিলায়
নতুন দিল্লি, ২ অগাস্ট ,২০২১
কেন্দ্রীয় স্বাস্থ্য পরিবার কল্যাণ মন্ত্রক বিভিন্ন ক্ষেত্রের বিশেষজ্ঞদের নিয়ে তৈরি একটি দল পাঠাল মহারাষ্ট্রে জিকা ভাইরাস পরিস্থিতি খতিয়ে দেখতে এবং জিকার মোকাবিলায় রাজ্য সরকারকে সাহায্য করতে । সম্প্রতি পুনে জেলায় জিকার একটি ঘটনা জানা গেছে ।
তিন সদস্যের কেন্দ্রীয় দলে আছে পুনের আঞ্চলিক অধিকর্তার কার্যালয়ের জনস্বাস্থ্য বিশেষজ্ঞ ; নতুন দিল্লির লেডি হার্ডিঞ্জ মেডিকেল কলেজের একজন গায়নোকোলজিস্ট ; এবং নতুন দিল্লির ন্যাশনাল ইন্সটিটিউট অফ ম্যালেরিয়া রিসার্চ , আইসিএমআর-এর একজন এন্টোমোলজিস্ট ।
দলটি রাজ্যের স্বাস্থ্য দফতরের সঙ্গে একযোগে কাজ করবে, পরিস্থিতি পর্যালোচনা করবে এবং কেন্দ্রীয় স্বাস্থ্য মন্ত্রকের জিকা মোকাবিলার কার্যপদ্ধতি রূপায়িত হচ্ছে কিনা, তাও দেখবে । রাজ্যে জিকা ব্যবস্থাপনায় প্রয়োজনীয় জনস্বাস্থ্য করণীয় বিষয়ে সুপারিশ করবে দলটি ।
CG/AP/NR
(Visitor Counter : 127
শিল্পওবাণিজ্যমন্ত্রক
শ্রী পীযূষ গয়াল এক্সপোর্ট প্রোমোশন কাউন্সিলের সঙ্গে বৈঠক করলেন আন্তর্জাতিক বাণিজ্যের বিভিন্ন বিষয় নিয়ে আলোচনা করতে
নতুন দিল্লি, ১১ মে, ২০২১
কেন্দ্রীয় বাণিজ্য ও শিল্পমন্ত্রী শ্রী পীযূষ গয়াল এবং বাণিজ্য দফতর ও ডিরেক্টরেট জেনারেল অফ ফরেন ট্রেড-র বরিষ্ঠ আধিকারিকরা আজ বৈঠক করলেন এক্সপোর্ট প্রোমোশন কাউন্সিলের সঙ্গে আন্তর্জাতিক বাণিজ্য সংক্রান্ত বিভিন্ন বিষয়ে আলোচনা করতে । শ্রী গয়াল রপ্তানিকারকদের উৎসাহব্যাঞ্জক কাজের জন্য অভিনন্দন জানান বিশেষ করে দুর্যোগের সময় । তিনি বলেন, ভারতের পণ্য রপ্তানি ২০২১-এর এপ্রিলে ছিল ৩০.২১ বিলিয়ন মার্কিন ডলার । ২০২০-র এপ্রিলের ১০.১৭ বিলিয়ন ডলারের তুলনায় ১৯৭.০৩ শতাংশ বেশি এবং ২০১৯-এর এপ্রিলের ২৬.০৪ বিলিয়ন ডলারের তুলনায় ১৬.০৩ শতাংশ বেশি । তিনি বলেন যে ২০২১-এর মে-র প্রথম সপ্তাহে রপ্তানি মূল্য ২০১৯-২০-র ওই একই সময়ের তুলনায় প্রায় ৯ শতাংশ বেশি । তিনি বলেন যে পিওএল ব্যতীত রপ্তানি বরং আরও ভালো এবং এইসময়ে তা বেড়েছে ২০১৯-২০-র একই সময়ের তুলনায় ১৫ শতাংশ । তিনি বলেন যে ২০২১-র এপ্রিল এবং ২০২০-২১-এ রপ্তানির ছবি আশা যোগায় যে এবছরে ৪-শো বিলিয়ন ডলারের পণ্য রপ্তানির লক্ষ্য পুরণ করা যাবে । ওষুধ, ইঞ্জিনিয়ারিং, গাড়ির যন্ত্রাংশ, মৎস্য এবং কৃষিপণ্যের মতো একাধিক ক্ষেত্রে রপ্তানি বাড়বার প্রভূত সম্ভাবনা আছে বলে তিনি জানান ।
অংশগ্রহণকারীদের তোলা বিভিন্ন বিষয়ে শ্রী গয়াল বলেন যে, তারা যেন কোভিড সংক্রান্ত পদক্ষেপের জন্য উদ্ভূত সমস্যা সমাধানে দফতরের কোভিড হেল্প ডেস্কে যোগাযোগ করেন । তিনি বলেন যে, বাণিজ্য দফতর রপ্তানিকারকদের বিভিন্ন বিষয়গুলি দ্রুত মীমাংসার জন্য অর্থমন্ত্রকের কাছে পেশ করেছে । যেমন-আরওডিটিইপি, এমইআইএস, ইনভারটেড শুল্ক কাঠামো ইত্যাদি । তিনি রপ্তানিকারকদের বিভিন্ন ক্ষেত্রের জন্য ঘোষিত উৎপাদন ভিত্তিক উৎসাহ ভাতা কর্মসূচির সুযোগ নেওয়ার আহ্বান জানান ।
CG/AP/RAB
(Visitor Counter : 112
প্রধানমন্ত্রীরদপ্তর
প্রধানমন্ত্রী পোর্ট ব্লেয়ারে নেতাজী সুভাষ চন্দ্র বসুর ত্রিবর্ণ রঞ্জিত পতাকা উত্তোলনের ৭৫তম বার্ষিকীকে স্মরণ করেছেন
নতুনদিল্লি, ৩০শে ডিসেম্বর, ২০২০
প্রধানমন্ত্রী শ্রী নরেন্দ্র মোদী পোর্ট ব্লেয়ারে নেতাজী সুভাষ চন্দ্র বসুর ত্রিবর্ণ রঞ্জিত পতাকা উত্তোলনের ৭৫তম বার্ষিকীকে স্মরণ করেছেন ।
এক ট্যুইট বার্তায় প্রধানমন্ত্রী বলেছেন, “ ১৯৪৩ সালের ৩০শে ডিসেম্বর... প্রত্যেক ভারতবাসীর কাছে একটি স্মরণীয় দিন, ওই দিন বীর নেতাজী সুভাষ বসু পোর্ট ব্লেয়ারে ত্রিবর্ণ রঞ্জিত পতাকা উত্তোলন করেছিলেন। এই বিশেষ দিনের ৭৫তম বার্ষিকীতে , আমি পোর্ট ব্লেয়ারে গিয়েছিলাম এবং ত্রিবর্ণ রঞ্জিত পতাকা উত্তোলন করার মধ্য দিয়ে সম্মান জানিয়েছিলাম। সেই স্মৃতি সবার মধ্যে ভাগ করে নিচ্ছি। “
স্বাস্থ্যওপরিবারকল্যাণমন্ত্রক
পান মশলায় নিষিদ্ধকরণ
নয়াদিল্লি, ১৯ নভেম্বর, ২০১৯
ভারতীয় চিকিৎসাশাস্ত্র গবেষণা পর্ষদ -এর জাতীয় ক্যান্সার নিবন্ধীকরণ কর্মসূচির আওতায় ২০১৬, ২০১৭ এবং ২০১৮ সালে ক্যান্সারের জন্য মৃত্যুর সংখ্যা যথাক্রমে ৩৪৬৬৮, ৩৭২১২ ও ৩৯৯৫১। অবশ্য, এই পরিসংখ্যানে কিছু সীমাবদ্ধতা রয়েছে। পান মশলা খেয়ে এর মধ্যে কতজন মারা গেছেন তার জন্য কোন আলাদা তথ্য নেই।
২০১১ সালের খাদ্য সুরক্ষা ও মান সংক্রান্ত আইনের ২.১১.৫ উপ-ধারা অনুযায়ী, পান মশলার মান নির্ধারণ করা হয়েছে। এই আইনের ২.৪.৫  উপ-ধারা অনুযায়ী পান মশলার প্রতিটি প্যাকেটে এবং বিজ্ঞাপনে ‘পান মশলা স্বাস্থ্যের পক্ষে ক্ষতিকর’ – এই বিধিবদ্ধ সতর্কীকরণের উল্লেখ করা বাধ্যতামূলক।
খাদ্য সুরক্ষা ও মান সংক্রান্ত আইনের ২.৩.৪ উপ-ধারা অনুযায়ী তামাক এবং নিকোটিন পান মশলা-সহ কোন খাদ্যদ্রব্যে ব্যবহার করা নিষিদ্ধ। ২০০৬ সালের খাদ্য সুরক্ষা ও মান সংক্রান্ত আইনের প্রয়োগ রাজ্য ও কেন্দ্রশাসিত অঞ্চলগুলির হাতে ন্যস্ত। এই আইনের ৩০ নং ধারার ২ উপ-ধারা অনুযায়ী জনস্বাস্থ্যের কথা বিবেচনা করে খাদ্য নিরাপত্তা কমিশনার ক্ষতিকারক সামগ্রীগুলি বাজেয়াপ্ত করতে পারেন। বেশিরভাগ রাজ্য এবং কেন্দ্রশাসিত অঞ্চল তামাক ও নিকোটিনযুক্ত গুটখা ও পান মশলা নিষিদ্ধ করেছে। এই আইন অনুযায়ী, পান মশলা-সহ সকল খাদ্যসামগ্রীর বিষয়ে নিয়মিতভাবে নজরদারির লক্ষ্যে তার নমুনা সংগ্রহ করা হয়। যদি কোন খাদ্যসামগ্রীর নমুনার মান এই আইনের সঙ্গে সাযুজ্য না থাকে সেক্ষেত্রে শাস্তিমূলক ব্যবস্থা গ্রহণ করার সংস্থান রয়েছে।
রাজ্যসভায় আজ এক প্রশ্নের লিখিত জবাবে স্বাস্থ্য ও পরিবারকল্যাণ দপ্তরের প্রতিমন্ত্রী শ্রী অশ্বিনী কুমার চৌবে এ তথ্য জানিয়েছেন।
SSS/CB/DM
(Visitor Counter : 63
বিজ্ঞানওপ্রযুক্তিমন্ত্রক
পৃথিবীর ম্যাগনেটোস্ফিয়ারের তড়িৎ ক্ষেত্র নিয়ে কাজে সাহায্যর জন্য নতুন সিমুলেশন কোড ম্যাগনেটোস্ফিয়ারে কৃত্রিম উপগ্রহগুলি প্রদক্ষিণ করে
নতুন দিল্লি, ৩০ এপ্রিল, ২০২০
বিজ্ঞান ও প্রযুক্তি দপ্তরের অধীনস্থ স্বয়ংশাসিত সংস্থা, ইন্ডিয়ান ইনস্টিটিউট অফ জিওম্যাগনেটিজম - র বিজ্ঞানীরা একমাত্রিক তরল সিমুলেশন কোড উদ্ভাবন করেছেন। এই কোডের সাহায্যে পৃথিবীর কাছাকাছি প্লাজমার মধ্যে সুসংহত তড়িৎ ক্ষেত্রের বিস্তীর্ণ প্রবাহ অথবা ম্যাগনেটোস্ফিয়ার সম্পর্কে ধারণা করা যাবে। যার ফলে ভবিষ্যতে মহাকাশ অভিযানের সুবিধা হবে।
পৃথিবীর ম্যাগনেটোস্ফিয়ার একটি বিশাল অঞ্চল। যেকানে কৃত্রিম উপগ্রহরা রাজত্ব করে, অর্থাৎ ঘুরে বেড়ায়। এই ম্যাগনেটোস্ফিয়ারে অবস্থিত প্লাজমার গঠন কৃত্রিম উপগ্রহগুলি খুব ভালোভাবে বুঝতে পারে। কিন্তু এই প্লাজমাগুলি যখন এক জায়গা থেকে অন্য জায়গায় চলে যায়, তখন একটা শূন্যতার সৃষ্টি হয়। প্লাজমার পরিবর্তনের এই গঠন সম্পর্কে ধারণা পাওয়ার জন্য কম্পিউটারের মাধ্যমে কৃত্রিমভাবে সিমুলেশন তৈরি করা হয়।
আইআইজি –র গবেষকরা একাজে একমাত্রিক একধরণের তরল উদ্ভাবন করেছেন। যার সঙ্গে মহাকাশে প্লাজমার তড়িৎ ক্ষেত্রের সুসংহত গঠনের মিল রয়েছে। আমাদের বিশ্ব ব্রহ্মান্ডের ৯৯ শতাংশ গঠনই প্লাজমার মতো। প্লাজমার স্থান পরিবর্তনের ফলে কৃত্রিম উপগ্রহগুলির কাজের সমস্যা হয়। এই কৃত্রিম উপগ্রহগুলি নির্মাণ অত্যন্ত খরচসাপেক্ষ। এছাড়াও মহাবিশ্বের রহস্য জানতে প্লাজমার গঠনের যে পরিবর্তন হয়, সেবিষয়ে ধারণা পাওয়া খুব জরুরী। সূর্যের মধ্যে সবথেকে বেশি প্লাজমা সঞ্চিত রয়েছে। মাঝে মধ্যে সূর্য থেকে পৃথিবীর দিকে প্লাজমাগুলি ধেয়ে আসে। একে সৌরঝড় বলে। এই সৌরঝড়ের গতিবেগ সেকেন্ডে ৩০০ – ১৫০০ কিলোমিটার হতে পারে। এই ঝড় সৌরচৌম্বকীয় ক্ষেত্র বহন করে। এটি যখন পৃথিবীর চৌম্বকীয় ক্ষেত্রের মুখোমুখি হয়, তখন একটি ম্যাগনেটোস্ফিয়ার তৈরি হয়।
আইআইজি-র গবেষকরা ম্যাগনেটোস্ফিয়ারে এই প্লাজমা তরঙ্গ, অস্থির অবস্থা এবং সৌরঝড়ে বাহিত কণার সঙ্গে সংঘর্ষের বিষয় নিয়ে কাজ করছেন। যার ফলে ভবিষ্যতে মহাকাশ অভিযানে সুবিধে হবে। পাশাপাশি, মানবজাতির ক্রমবর্ধমান বিদ্যুৎ-এর চাহিদা পূরণেও এটি সহায়ক হতে পারে।
(CG/CB/SFS
প্রধানমন্ত্রীরদপ্তর
কোয়াড নেতাদের ভার্চুয়াল সামিটে প্রধানমন্ত্রী'র অংশগ্রহণ
নতুন দিল্লি, ০৩ মার্চ ২০২২
প্রধানমন্ত্রী আজ মার্কিন প্রেসিডেন্ট জো বাইডেন, অস্ট্রেলিয়ার প্রধানমন্ত্রী স্কট মরিসন এবং জাপানের প্রধানমন্ত্রী ফুমিও কিশিদার সঙ্গে কোয়াড নেতাদের ভার্চুয়াল সামিটে অংশ নেন।
বৈঠকে ২০২১এর সেপ্টেম্বরের কোয়াড সামিট থেকে এপর্যন্ত কোয়াড উদ্যোগের অগ্রগতির পর্যালোচনা করা হয়। এই বছরের শেষের দিকে জাপানে শীর্ষ সম্মেলনের আগে সুনির্দিষ্ট ফলাফল অর্জনের লক্ষ্যে নেতারা সহযোগিতা ত্বরান্বিত করার বিষয়ে একমত হয়েছেন।
ভারত-প্রশান্ত মহাসাগরীয় অঞ্চলে শান্তি, স্থিতিশীলতা এবং সমৃদ্ধি প্রসারের মূল লক্ষ্যে কোয়াডকে অবশ্যই মনোযোগী থাকতে হবে বলে প্রধানমন্ত্রী জোর দিয়েছেন। তিনি কোয়াডের মধ্যে মানবিক ও দুর্যোগ ত্রাণ, ঋণ স্থায়িত্ব, সরবরাহ শৃঙ্খল, স্বচ্ছ শক্তি, সংযোগ এবং সক্ষমতা-নির্মাণের মতো ক্ষেত্রগুলিতে সহযোগিতার নির্দিষ্ট এবং বাস্তব রূপায়ণের আহ্বান জানিয়েছেন।
বৈঠকে ইউক্রেনের পরিস্থিতি এবং তার মানবিক প্রভাব নিয়ে আলোচনা করা হয়। প্রধানমন্ত্রী আলোচনা ও কূটনীতির পথে ফিরে আসার ওপর জোর দেন।
নেতৃবৃন্দ আসিয়ান, ভারত মহাসাগরীয় অঞ্চল এবং প্রশান্ত মহাসাগরীয় দ্বীপপুঞ্জের উন্নয়ন সহ অন্যান্য প্রাসঙ্গিক বিষয় নিয়েও আলোচনা করেছেন।
প্রধানমন্ত্রী জাতিসংঘের সনদ, আন্তর্জাতিক আইন এবং সার্বভৌমত্ব ও আঞ্চলিক অখণ্ডতার প্রতি শ্রদ্ধাশীল হওয়ার গুরুত্ব পুনর্ব্যক্ত করেন।
নেতৃবৃন্দ জাপানে আসন্ন নেতৃবৃন্দের শিখর সম্মেলনের জন্য একটি উচ্চাভিলাষী কর্মসূচি নিয়ে যোগাযোগ রাখতে এবং কাজ করতে সম্মত হয়েছেন।
CB/AP/
(
অর্থমন্ত্রক
কেন্দ্রীয় অর্থ এবং কর্পোরেট বিষয়ক দপ্তরের প্রতিমন্ত্রীর সঙ্গে ট্রেড ইউনিয়নের সংগঠনগুলির প্রতিনিধিদের প্রাক্-বাজেট বৈঠক
নয়াদিল্লি, ১৫ জুন, ২০১৯
কেন্দ্রীয় অর্থ ও কর্পোরেট বিষয়ক দপ্তরের প্রতিমন্ত্রী শ্রী অনুরাগ ঠাকুর আজ নতুন দিল্লিতে ট্রেড ইউনিয়ন ও শ্রমিক সংগঠনের প্রতিনিধিদের সঙ্গে প্রাক্-বাজেট বৈঠক করেছেন। এই বৈঠকে ট্রেড ইউনিয়ন ও শ্রমিক সংগঠনের প্রতিনিধিরা শ্রম ও কর্মসংস্থান বিষয়ে তাঁদের মতামত ও প্রস্তাব পেশ করেন। এছাড়াও, শ্রমিকদের জন্য সামাজিক নিরাপত্তা ও তাঁদের কর্মদক্ষতা আরও বৃদ্ধির বিষয়েও আলোচনা হয়। কর্মহীন শ্রমিকদের পুনর্বাসন ছাড়াও শ্রমিকদের জন্য ন্যূনতম বেতন নিশ্চিত করা এবং কর্মসৃজন বিষয়েও এই বৈঠকে বিস্তারিত আলোচনা হয়। ট্রেড ইউনিয়ন এবং শ্রমিক সংগঠনগুলির প্রতিনিধিরা কৃষিক্ষেত্রে কাজে লাগানোর জন্য গ্রামীণ যুবকদের কর্মদক্ষতা বৃদ্ধি, সার্বিক বেকারি বিমা কর্মসূচি, আইটিআই-গুলির পাঠ্যসূচি সংস্কার করে সেখানে প্রশিক্ষণপ্রাপকদের কর্মদক্ষতা বৃদ্ধি, অস্থায়ী ঠিকা শ্রমিকদের স্থায়ী কর্মসংস্থান, পঞ্চদশ ভারতীয় শ্রম সম্মেলনের সুপারিশ অনুযায়ী ন্যূনতম বেতন নির্ধারণ, এমজিএনআরইজিএ প্রকল্পে কাজের দিন বাড়িয়ে ২০০ দিন করা, প্রভৃতি বিষয়ে আলোচনা করেন।
বৈঠকে কেন্দ্রীয় রাজস্ব শ্চিব শ্রী অজয়ভূষণ পাণ্ডে, ব্যয় সংক্রান্ত সচিব শ্রী গিরিশচন্দ্র মুর্মু, মুখ্য অর্থনৈতিক উপদেষ্টা কে ভি সুব্রহ্মনিয়ম, অতিরিক্ত শ্রম সচিব শ্রী এইচ শ্রীনিবাস এবং বিভিন্ন ট্রেড ইউনিয়ন ও শ্রমিক সংগঠনের পদাধিকারীরা উপস্থিত ছিলেন।
CG/PB/DM
(Visitor Counter : 103
প্রতিরক্ষামন্ত্রক
ভারত-পাক সীমান্তে সংঘর্ষ বিরতি লঙ্ঘণের ঘটনা
নয়াদিল্লি, ০৯ জুলাই, ২০১৯
ভারত-পাক সীমান্তে ২০১৮’তে ১ হাজার ৬২৯টি এবং ২০১৯ – এর জুন পর্যন্ত ১ হাজার ২৯৯টি সংঘর্ষ বিরতি লঙ্ঘণের ঘটনা ঘটেছে। রাজ্যসভায় সোমবার এক লিখিত জবাবে এই তথ্য দেন প্রতিরক্ষা প্রতিমন্ত্রী শ্রী শ্রীপাদ নায়েক। তিনি আরও জানান, সংঘর্ষ বিরতি লঙ্ঘণের ঘটনাগুলিতে ভারতীয় সেনাবাহিনী প্রয়োজন-সাপেক্ষে যোগ্য জবাব দিয়েছে। সীমান্ত এলাকায় সংঘর্ষ বিরতি লঙ্ঘণের ঘটনা এবং অনুপ্রবেশ সংক্রান্ত সমস্যা সম্পর্কে উপযুক্ত পর্যায়ে পাকিস্তান কর্তৃপক্ষের সঙ্গে হটলাইন, ফ্ল্যাগ মিটিং এবং দুই দেশের মধ্যে কূটনৈতিক পর্যায়ে আলাপ-আলোচনার মাধ্যমে জানানো হয়েছে বলেও শ্রী নায়েক জানান।
CG/BD/SB
(Visitor Counter : 70
স্বাস্থ্যওপরিবারকল্যাণমন্ত্রক
দ্য ইকোনমিক টাইমস্ আয়োজিত '‘রিশেপ টুমোরো সামিট’ – এ ডাঃ হর্ষবর্ধনের মূল ভাষণ
নয়াদিল্লি, ২৬ মার্চ ২০২১
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন দ্য ইকনোমিক টাইমস্ আয়োজিত ‘রিশেপ টুমোরো সামিট’–এ মূল ভাষণ দিয়েছেন। গত বছর সারা বিশ্ব জুড়ে যে আতঙ্কের পরিবেশ তৈরি হয়েছিল এবং তার প্রেক্ষিতে শক্তিশালী, সংঘবদ্ধ ও প্রাণবন্ত ভারতের আত্মপ্রকাশের কথা উল্লেখ করে ডাঃ হর্ষবর্ধন বলেছেন, ২০২০ সালকে তিনি বিজ্ঞানের বছর হিসাবে মনে করেন। একটি টিকা উদ্ভাবন করতে বহু বছর, এমনকি দশক পর্যন্ত লেগে যায়। অথচ, গত জানুয়ারি মাসে অজ্ঞাত এক ভাইরাসের বিরুদ্ধে টিকা তৈরীর কাজ শুরু হয়েছে, আজ বিভিন্ন গবেষণায় তার অনেকগুলি টিকা পাওয়া গেছে। এ বছরের মধ্যে লক্ষ লক্ষ মানুষকে টিকা দেওয়া হবে। এই মুহূর্তে দুটি টিকা ভারতে তৈরি হচ্ছে এবং ভারত বায়োটেকের কো-ভ্যাকসিন উদ্ভাবনের মধ্য দিয়ে বিজ্ঞানে আমাদের নজরকাড়া সাফল্য প্রমাণিত হয়েছে। মানুষ ভারতের তৈরি টিকাগুলি আস্থা ও বিশ্বাসের সঙ্গে গ্রহণ করেছেন। মাত্র ৪ দিনে ১ কোটিরও বেশি মানুষকে টিকা দেওয়া হয়েছে।
‘টেস্ট, ট্র্যাক ও ট্রিট’ কৌশলের কথা উল্লেখ করে মন্ত্রী বলেছেন, কোভিড সংক্রমণ থেকে ভারতে সুস্থতার হার সবচেয়ে বেশি এবং মৃত্যু হারও কম। কেন্দ্রীয় অর্থমন্ত্রী শ্রীমতী নির্মলা সীতারমনের ২০২১-২২ অর্থবর্ষের বাজেটে কোভিড টিকাকরণের জন্য ৩৫ হাজার কোটি টাকা বরাদ্দের কথা উল্লেখ করে স্বাস্থ্য মন্ত্রী বলেছেন, টিকাকরণের বিষয়ে জাতীয় পরামর্শদাতা গোষ্ঠীগুলি প্রয়োজনীয় পরিকল্পনা গ্রহণ করেছে। ১৬ জানুয়ারি ভারতে কোভিড টিকা দেওয়া শুরু হয়েছে। প্রথমে আমাদের স্বাস্থ্য কর্মী ও সামনের সারিতে থাকা কোভিড যোদ্ধাদের টিকা দেওয়া হয়েছে। এরপর, বিভিন্ন বয়সের মধ্যে শ্রেণী-বিভাগ ঘটিয়ে টিকাকরণের কাজ চলছে। পয়লা মার্চ থেকে বেসরকারি হাসপাতালগুলিতেও কোভিড টিকা দেওয়ার কাজ শুরু হয়েছে। জনসাধারণ এখন তাঁদের সুবিধা মতো সময়ে টিকা নিতে পারছেন। আগামী পয়লা এপ্রিল থেকে ৪৫ বছর বা তার বেশীবয়সী যে কেউ এই টিকা নিতে পারবেন। কোভিড টিকাকরণকে সকলের অংশগ্রহণের আন্দোলনে পরিণত করার জন্য বিভিন্ন মন্ত্রক, দপ্তর, পেশাদার সংগঠন মেডিকেল কলেজ, অসরকারি সংগঠন, স্বেচ্ছাসেবকদের যুক্ত করা হয়েছে। ভ্যাকসিন মৈত্রী উদ্যোগে বিভিন্ন দেশে ভারত টিকা পাঠাচ্ছে। কোভিড সংক্রান্ত সঙ্কীর্ণ জাতীয়তাবাদের মধ্যে প্রধানমন্ত্রী শ্রী নরেন্দ্র মোদী বিশ্বব্যাপী সহযোগিতা গড়ে তোলার ক্ষেত্রে উল্লেখযোগ্য পদক্ষেপ নিয়েছেন, যা ভারতের ঐতিহ্যগত মূল্যবোধ ‘বসুধৈব কুটুম্বকম্’ অর্থাৎ সারা বিশ্বকে একটি পরিবার হিসাবে বিবেচনা করার সামিল।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৪২ কোটি ৪৭ লক্ষ ছাড়িয়েছে
দেশে গত ২৪ ঘণ্টায় ৭২ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৪০ শতাংশ, ২০২০-র মার্চ থেকে সর্বোচ্চ
দেশে গত ২৪ ঘণ্টায় নতুন করে আক্রান্তের সংখ্যা ৬ হাজার ৩৫৮
দেশে সুস্পষ্টভাবে করোনায় আক্রান্তের সংখ্যা ৭৫ হাজার ৪৫৬
সাপ্তাহিক-ভিত্তিতে আক্রান্তের হার ০.৬৪ শতাংশ, যা গত ৪৪ দিন ১ শতাংশের নীচে
নয়াদিল্লি, ২৮ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৭২ লক্ষ ৮৭ হাজার ৫৪৭। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৪২ কোটি ৪৬ লক্ষ ৮১ হাজার ৭৩৬।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৭,০৪৩
৯৬,৮৮,০৫১
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৮৪,৯৮৯
১,৬৮,৫০,৩২৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৯,৫১,৪২,৩৩১
৩১,৯৪,৭১,৭৩৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,৩৫,১৮,১৬৮
১৪,৭০,৮৫,১৫৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১২,০৮,৩০,৮৭৮
৯,৩৩,২৩,০৬০
|
|
মোট
|
|
|
|
১,৪২,৪৬,৮১,৭৩৬
দেশে গত ২৪ ঘণ্টায় সুস্থ হয়েছেন ৬ হাজার ৪৫০ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪২ লক্ষ ৪৩ হাজার ৯৪৫।
জাতীয় স্তরে সুস্থতার হার বর্তমানে ৯৮.৪০ শতাংশ, যা ২০২০’র মার্চ থেকে সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৬১ দিন দৈনিক আক্রান্তের সংখ্যা ১৫ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৬ হাজার ৩৫৮ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৭৫ হাজার ৪৫৬ হয়েছে, যা মোট আক্রান্তের ০.২২ শতাংশ এবং ২০২০-র মার্চ থেকে সর্বনিম্ন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১০ লক্ষ ৩৫ হাজার ৪৯৫টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৭ কোটি ৪০ লক্ষ ৭৮ হাজার ৫৩১।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৬৪ শতাংশ, যা গত ৪৪ দিন ১ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৬১ শতাংশ। দৈনিক-ভিত্তিতে আক্রান্তের হার গত ৮৫ দিন ২ শতাংশের নীচে রয়েছে এবং গত ১২০ দিন ৩ শতাংশের নীচে।
(CG/BD/SB
ক্রেতা, খাদ্যএবংগণবন্টনমন্ত্রক
খাদ্য সামগ্রীর দাম নির্ধারণ
নয়াদিল্লি, ২২ নভেম্বর, ২০১৯
শাক-সব্জি, বিশেষ করে টমেটো এবং পেঁয়াজের দাম বৃদ্ধি নিয়ে উদ্বিগ্ন কেন্দ্রীয় সরকার। এই দাম নিয়ন্ত্রণের জন্য সরকার একাধিক পদক্ষেপ নিয়েছে। বাজারে চাহিদা মতো যাতে খাদ্য সামগ্রী সরবরাহ ঠিক থাকে, তার জন্য পদক্ষেপ গ্রহণ করা হয়েছে। কালো বাজারি রুখতে স্থানীয় বাজারগুলিতে নিয়মিত নজরদারিও চালানো হচ্ছে। পাশাপাশি, কৃষকদের ফসল উৎপাদন বৃদ্ধির জন্য ফসলের ন্যূনতম সহায়ক মূল্য বৃদ্ধি করা হয়েছে। মিশন ফর ইন্টিগ্রেটেড ডেভেলপেমেন্ট অফ হটিকালচার, জাতীয় সুরক্ষা প্রকল্প কেন্দ্রীয় সরকার ডাল, পেঁয়াজ, আলুর মতো কৃষিপণ্যের দাম কমাতে প্রাইস স্টেবিলাইজেশন ফান্ড বা মূল্য স্থিতাবস্থা তহবিল গ্রহণ করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় ক্রেতা সুরক্ষা, খাদ্য ও গণবন্টন দপ্তরের প্রতিমন্ত্রী শ্রী দানভে রাওসাহেব দাদারাও।
SSS/SS/SB
(Visitor Counter : 44